اسلام آباد

اسلام آباد (انگریزی: Islamabad)، (،)، پاکستان کا دار الحکومت ہے۔ اسلام آباد کا پرانا نام راج شاہی  تھا۔ 1958ء میں اس وقت کے صدر ایوب خان  نے  راولپنڈی کے قریب اس جگہ کا انتخاب کر کے یہاں نیا شہر تعمیر کرنے کا حکم دیا تھا۔ اس نئے دار الحکومت کے لیے زمین کا انتظام کیا گیا جس کے لیے   صوبہ خیبر پختونخوا اور صوبہ پنجاب سے زمین حاصل کی گئی۔ عارضی طور پر دار الحکومت کو راولپنڈی منتقل کر دیا گیا اور 1960ء میں اسلام آباد میں ترقیاتی کاموں کا آغاز شروع ہوا۔ شہر کی طرز تعمیر کا زیادہ تر کام یونانی شہری منصوبہ دان کانسٹینٹ ٹینس اپوستولس ڈوکسڈز  نے کیا،جس میں اس نے اسے آٹھ زونز میں تقسیم کیا۔ انتظامی، ڈپلومیٹک انکلیو ، رہائشی علاقے، تعلیمی اور صنعتی شعبے، تجارتی علاقوں کے ساتھ ساتھ اسلام آباد میٹروپولیٹن کارپوریشن کے زیر انتظام دیہی اور سبز علاقے جو کیپٹل ڈویلپمنٹ اتھارٹی کے تعاون سے ہیں۔  1968ء میں دار الحکومت کو اسلام آباد منتقل کر دیا گیا۔ 1958ء تک پاکستان کا دار الحکومت کراچی رہا۔ کراچی کی تیزی سے بڑھتی آبادی اور معاشیات کی وجہ سے دار الحکومت کو کسی دوسرے شہر منتقل کرنے کا سوچا گیا۔ اسلام آباد اپنے اعلیٰ معیار زندگی، حفاظت، صفائی ستھرائی اور وافر ہریالی کے لیے قابل ذکر ہے۔ اسلام آباد مارگلہ ہل نیشنل پارک اور شکر پڑياں سمیت متعدد پارکوں اور جنگلات کی موجودگی کے لیے جانا جاتا ہے۔ یہ پاکستان کا نواں سب سے زیادہ آبادی والا شہر ہے، جس کی آبادی 1.2 ملین سے زیادہ ہے۔  فیصل مسجد  جو دنیا کی پانچویں سب سے بڑی مسجد ہے اسلام آباد میں تعمیر کی گئی۔ دیگراہم مقامات  میں پاکستان مونومنٹ اور ڈیموکریسی اسکوائر شامل ہیں۔ دار الحکومت بننے کے بعد اسلام آباد نے پاکستان بھر سے لوگوں کو اپنی طرف متوجہ کیا اور دار الحکومت کے طور پر اس شہر نے کئی اہم اجلاسوں کی میزبانی بھی کی۔

اسلام آباد میں 20 یونیورسٹیاں ہیں جن میں بین الاقوامی اسلامی یونیورسٹی، وفاقی اردو یونیورسٹی،  علامہ اقبال اوپن یونیورسٹی  اور قائداعظم یونیورسٹی شامل ہیں۔  اسلام آباد  پاکستان کے محفوظ ترین شہروں میں سے ایک ہے، اور اس میں تقریباً 2000 فعال سی سی ٹی وی کیمروں  کا نظام ہے۔

اسلام آباد کی وجہ تسمیہ 
اسلام آباد نام کا مطلب اسلام کا شہر ہے۔ یہ دو الفاظ سے ماخوذ ہے اسلام اور آباد۔ اسلام سے مراد مذہب اسلام، جو پاکستان کا ریاستی مذہب ہے اور آباد ایک فارسی لاحقہ ہے جس کا مطلب کاشت کی جگہ ہے، جو آباد جگہ یا شہر کی طرف اشارہ کرتا ہے۔ اسلام آباد کا نام عارف والا کے ایک اسکول ٹیچر قاضی عبدالرحمن امرتسری نے تجویز کیا تھا۔

تاریخ 
اسلام آباد ، شمالی پنجاب کے علاقے پوٹھوہار کے سطح مرتفع پر واقع ہے اور اسے ایشیا میں انسانی آبادکاری کے ابتدائی مقامات میں سے ایک سمجھا جاتا ہے۔  دریائے سواں سے برآمد ہونے والے ابتدائی پتھر سے برفانی دور میں ابتدائی انسانوں کی کوششوں کی گواہی دیتے ہیں۔ ماقبل تاریخ سے متعلق مٹی کے برتن اور برتنوں کی اشیاء ملی ہیں۔ 

ظہیر الدین بابر، چنگیز خان، تیمور اور احمد شاہ درانی نے برصغیر پاک و ہند پر اپنے حملوں کے دوران میں اس خطے کو عبور کیا۔ 2015–16 ء میں وفاقی محکمہ آثار قدیمہ نے ثقافتی ورثے کے لیے قومی فنڈ کی مالی مدد سے ابتدائی آثار قدیمہ کی کھدائی کی جس میں شاہ اللہ دتہ غاروں کے قریب بان فقیراں میں بدھسٹ اسٹوپا کی باقیات کا پتہ چلا، جو دوسری سے پانچویں صدی عیسوی تک کی تاریخ کے نشانات ہیں۔

اسلام آباد 10 ویں صدی سے لے کر جدید دور تک کی تہذیب اور فن تعمیر پر قائم ہے۔ اسلام آباد کے تاریخی نشانات ہندو تہذیب کی عکاسی کرتے ہیں۔ سید پور گاؤں جو 16 ویں صدی میں آباد ہوا تھا اسلام آباد میں واقع ہے جو ہندوؤں کا ایک مقدس مقام ہے یہاں ایک مندر بھی ہے جہاں ہندو مغل کمانڈر پوجا کیا کرتے تھے۔
بری امام سرکار کا مزار مغل شہنشاہ اورنگزیب عالمگیر نے تعمیر کروایا تھا۔

باغ کلاں 
اسلام آباد کی تاریخ میں باغ کلاں نامی گاؤں بہت اہمیت کا حامل ہے۔ اسلام آباد کی شروعات اسی گاؤں سے ہوئی۔   اسے باگاں بھی کہا جاتا تھا۔ اسی گاؤں میں   سیکٹر جی سکس آباد ہوا۔ یہاں اسلام آباد کا سب سے پہلا کمرشل زون تعمیر کیا گیا۔ سرکاری ملازمین کے لیے سب سے پہلے رہائشی کوارٹرز بھی اسی گاؤں میں تعمیر کیے گئے۔ ان ملازمین میں بڑی تعداد مشرقی پاکستان کے لوگوں کی تھی۔ ان میں سے عبد الواحد کے ہاں بیٹی پیدا ہوئی۔ 
والدین نے بیٹی کا نام ”آب پارہ “ رکھا۔  سی ڈی اے نے یہ مارکیٹ اسی سے منسوب کر دی جسے آج ہم آبپارہ مارکیٹ کہتے ہیں۔ انہی کوارٹرز میں اسلام آباد کا پہلا پولیس اسٹیشن اور پہلا بنک قائم کیا گیا تھا۔ باغ کلاں کا رقبہ 698 ایکڑ تھا اور اس کی آبادی 663 افراد پر مشتمل تھی۔ باگاں بعد میں دارالحکومت بن گیا مگر 1961ء کی مردم شماری تک یہ جی سکس نہیں، باغ کلاں تھا۔

اسلام آباد کے پرانے دیہات 
اسلام آباد کو مملکتِ خداداد پاکستان کا دارالحکومت بنانے کا اعلان 1959ء میں ہوا۔ اس سے قبل اس سرزمین پر کم وبیش 160 دیہات آباد تھے۔ 
شہر کی تعمیر کے دوران مارگلہ کے دامن میں واقع بہت سے دیہات جیسے نورپور شاہاں، شاہدرہ، سیدپور اور گولڑہ شریف کو اسلام آباد کا دیہی علاقہ قرار دے کر ان کی اصل شکل کو برقرار رکھا گیا ہے۔ اس دیہی علاقے کا مجموعی رقبہ 389٠6 مربع کلومیٹر ہے۔
سیدپور اور شاہ اللہ دتہ قدیم ترین دیہات ہیں۔ سیدپور سے منسلک قدیمی آبادیوں میں چک، بیچو، میرہ، ٹیمبا، بڑ، جنڈالہ ہیلاں شامل تھے، ٹیمبا میں پاکستان کی سب سے بڑی مسجد فیصل مسجد قائم ہے موجودہ ایف 5 کا علاقہ ہے۔ سیکٹر ای سیون میں ڈھوک جیون نام کی بستی تھی۔
سیکٹر جی 5 میں کٹاریاں گاوں آباد تھا آج کل یہاں وزارت خارجہ کے دفاتر ہیں۔ چڑیا گھر کے سامنے سیکٹر ایف 6 میں بانیاں نام کی بستی تھی۔
راولپنڈی گزیٹئر 1884ء  کے مطابق ضلع راولپنڈی کے 109 دیہات کے مالکان گوجر تھے اور 62 دیہات گکھڑوں کی ملکیت تھے۔ سیکٹر جی 10 کا پرانا نام ٹھٹھہ گوجراں تھا۔
اسلام آباد سے بہارہ کہو جاتے ہوئے مری روڈ پر ملپور کی قدیم بستی واقع ہے۔ یہ گاوں راول ڈیم کی حدود کے اندر واقع تھا۔ بعد ازاں اسے نیو ملپور کے نام سے بسایا گیا۔
موجودہ کنونشن سنٹر کے قریب ڈھوکری نام کا چھوٹا سا گاوں آباد تھا۔ نور پور شاہاں حضرت شاہ عبدالطیف کی آمد سے قبل چور پور کے نام سے مشہور تھا۔ راول ڈیم جسے کورنگ نالہ پر تعمیر کیا گیا ہے یہاں کئی گاوں آباد تھے جن میں پھگڑیل، شکراہ، کماگری، کھڑپن اور مچھریالاں شامل تھے۔
فیصل مسجد کے مغرب میں پہاڑوں پر کلنجر نام کی بستی آباد تھی۔ موجودہ جناح سپر مارکیٹ کے قریب روپڑاں نام کی بستی تھی۔ موضع تمیر ، کوری، کرور، کرپا بند بیگوال چارہان اور میرا بیگوال دھنیال قبیلے کے مشہور دیہات تھے۔

جغرافیہ 

اسلام آباد  سطح مرتفع پوٹھوہار کے شمالی کنارے اور مارگلہ کی پہاڑیوں کے دامن میں 33.43°N 73.04°E پر واقع ہے۔ اس کی بلندی 540 میٹر (1,770 فٹ) ہے۔ جدید دارالحکومت اور راولپنڈی شہر کو ملا کر انہیں عام طور پر جڑواں شہر کہا جاتا ہے۔ شہر کے شمال مشرق میں مری کا نوآبادیاتی دور کا ہل اسٹیشن واقع ہے، اور شمال میں خیبر پختونخوا کا ضلع ہری پور واقع ہے۔ کہوٹہ جنوب مشرق میں، شمال مغرب میں ٹیکسلا، واہ کینٹ اور ضلع اٹک۔ جنوب مشرق میں گوجر خان، روات اور مندرہ۔ اور جنوب اور جنوب مغرب میں راولپنڈی کا شہر واقع ہے۔ اسلام آباد مظفرآباد سے 120 کلومیٹر (75 میل)، پشاور سے 185 کلومیٹر (115 میل) اور لاہور سے 295 کلومیٹر (183 میل) سے دور ہے۔
اسلام آباد شہر کا رقبہ 906 مربع کلومیٹر (350 مربع میل) ہے۔ مزید 2,717 مربع کلومیٹر (1,049 مربع میل) رقبہ مخصوص علاقے کے نام سے جانا جاتا ہے، جس میں شمال اور شمال مشرق میں مارگلہ پہاڑیاں ہیں۔ شہر کا جنوبی حصہ ایک غیر منقسم میدان ہے۔ یہ  دریائے کورنگ سے نکلتا ہے، جس پر راول ڈیم  واقع ہے۔

سیکٹرز 

سیکٹر اے، بی اور سی  ابھی تک ترقی یافتہ نہیں ہیں۔ ڈی سیریز کے سات  سیکٹر  ہیں (ڈی-11 سے ڈی-17)، جن میں سے صرف ڈی-12 مکمل طور پر تیار ہے۔ای سیکٹرز  ای-7 سے ای -17تک ہیں۔  شہر کے نظرثانی شدہ ماسٹر پلان میں سی ڈی اے نے سیکٹر ای-14 میں فاطمہ جناح پارک کی طرز پر پارک تیار کرنے کا فیصلہ کیا ہے۔ سیکٹر ای-8 اور ای-9 میں بحریہ یونیورسٹی، ایئر یونیورسٹی، اور نیشنل ڈیفنس یونیورسٹی کے کیمپس شامل ہیں۔ ایف اور جی  کے سیکٹرز سب سے زیادہ ترقی یافتہ ہیں۔ ایف سیکٹر ز میں  ایف -5 سے ایف-17 تک  سیکٹرز پر مشتمل ہے۔ ایف-5 اسلام آباد میں سافٹ ویئر انڈسٹری کے لیے ہے اور یہاں دو سافٹ ویئر ٹیکنالوجی پارکس واقع ہیں۔ ایف-9 سیکٹر مکمل طور پر فاطمہ جناح پارک پر مشتمل ہے۔ سینٹورس کمپلیکس ایف-8 سیکٹر کا  اہم تجارتی مرکز ہے۔ جی سیکٹرز کو جی-5 سے جی-17 تک نمبر دیا گیا ہے۔ کچھ اہم مقامات میں جی-5 میں جناح کنونشن سینٹر اور سرینا ہوٹل، جی-6 میں لال مسجد اور پاکستان انسٹی ٹیوٹ آف میڈیکل سائنسز، دارالحکومت کا سب سے بڑا میڈیکل کمپلیکس ہے جو جی-8 میں واقع ہے اور جی-9 میں کراچی کمپنی کا شاپنگ سینٹر ہے۔
ایچ سیریز کو ایچ-8 سے ایچ-17 تک نمبر دیا گیا ہے۔ ایچ کے تمام سیکٹرز تعلیمی اور صحت کے اداروں کے لیے وقف ہیں۔ نیشنل یونیورسٹی آف سائنسز اینڈ ٹیکنالوجی سیکٹر ایچ-12 کے ایک بڑے حصے پر محیط ہے۔  آئی سیکٹرز کو  آئی -8 سے  آئی -18 تک نمبر دیا گیا ہے۔  آئی -8 سیکٹر رہائشی علاقے پر مشتمل  ہے۔  آئی -9 کے دو سب سیکٹر اور  آئی -10 کا ایک سب سیکٹر  صنعتی علاقوں پر مشتمل ہے۔ سی ڈی اے سیکٹر  آئی -18 میں اسلام آباد ریلوے اسٹیشن اور سیکٹر  آئی -17 میں انڈسٹریل سٹی قائم کر رہا ہے۔ زون III بنیادی طور پر مارگلہ ہلز اور مارگلہ ہلز نیشنل پارک پر مشتمل ہے۔ راول جھیل اسی زون میں ہے۔ زون IV اور V اسلام آباد پارک اور شہر کے دیہی علاقوں پر مشتمل ہے۔ دریائے سواں زون V کے ذریعے شہر میں بہتا ہے۔

اسلام آباد کے سیکٹرز کی فہرست 

یہ تمام منصوبہ بند اور تعمیر شدہ سیکٹروں  کی فہرست ہے۔ 

 ریڈ زون
 پاکستان سیکرٹریٹ
 ڈپلومیٹک انکلیو
 اے-17
 اے-18
 بی-17
 بی-18
 سی-13
 سی-14
 سی-15
 سی-16
 سی-17
 سی-18
 ڈی-10
 ڈی-11
 ڈی-12
 ڈی-13
 ڈی-14
 ڈی-15
 ڈی-16
 ڈی-17
 ڈی-18
 ای-7
 ای-8
 ای-9
 ای-10
 ای-11
 ای-12
 ای-13
 ای-14
 ای-15
 ای-16
 ای-17
 ای-18
 ایف-5
 ایف-6
 ایف-7
 ایف-8
 ایف-9
 ایف-10
 ایف-11
 ایف-12
 ایف-13
 ایف-14
 ایف-15
 ایف-16
 ایف-17
 ایف-18
 جی-5
 جی-6
 جی-7
 جی ایٹ
 جی-9
 جی-10
 جی 11
 جی 12
 جی-13
 جی-14
 جی-15
 جی-16
 جی-17
 جی 18
 ایچ-8
 ایچ-9
 ایچ-10
 ایچ-11
 ایچ-12
 ایچ-13
 ایچ-14
 ایچ-15
 ایچ-16
 ایچ-17
 ایچ-18
 آئی-8
 آئی-9
 آئی-10
  آئی-11
 آئی-12
 آئی-13
 آئی-14
 آئی-15
 آئی-16
 آئی-17
 آئی-18

آبادیات

آبادی 

2017ء کی مردم شماری  کے مطابق اسلام آباد کی آبادی ایک ملین سے متجاوز ہے
پاکستان کی آبادی کی مردم شماری تنظیم کے ایک اندازے کے مطابق اسلام آباد کی آبادی 2012ء میں تقریباً 2 لاکھ تک پہنچ چکی تھی جبکہ 1998ء کی مردم شماری کے مطابق اسلام آباد کی آبادی 805235 تھی۔ اردو زبان ملک کی قومی و سرکاری زبان ہونے کی وجہ سے شہر کے اندر بولی جاتی ہے جبکہ انگریزی بھی وسیع پیمانے پر استعمال کی جاتی ہے۔ شہر میں دیگر بولی جانے والی زبانوں میں پنجابی، پشتو اور پوٹھوہاری میں شامل ہیں۔ آبادی کی اکثریت کی مادری زبان پنجابی ہے جو 68 فیصد ہے۔ آبادی کا 10 فیصد پشتو بولنے والے ہیں اور 8 فیصد دیگر زبانے بولنے والے ہیں۔ تقریباً 15 فیصد سندھی زبان بولنے والے ہیں۔ 20 فیصد بلوچی زبان بولنے والے ہیں۔ شہر کی آبادی کے لوگوں میں زیادہ پنجاب سے تعلق رکھنے والوں کی ہے۔

مذہب 

اسلام، اسلام آباد کا سب سے بڑا مذہب ہے، جس کی 95.43% آبادی اس کی پیروی کرتی ہے۔ عیسائیت دوسرا سب سے بڑا مذہب ہے جس کی 4.34 فیصد آبادی پیروی کرتی ہے۔ 2017ء کی مردم شماری کے مطابق 0.04% آبادی ہندو مذہب کی پیروی کرتی ہے۔

زبانیں 

2017ء کی مردم شماری کے مطابق، آبادی کی اکثریت کی مادری زبان پنجابی / پوٹھوہاری ہے جو 52٪ ہے۔آبادی کی 19٪ پشتو بولنے والے ہیں، جبکہ اسلام آباد کے 12% آبادی قومی زبان اردو بولتے ہیں۔ جبکہ باقی 17% دوسری زبانیں بولتے ہیں۔ 1998ء کی مردم شماری کے مطابق، شہر کی کل نقل مکانی کرنے والی آبادی 10 لاکھ ہے۔ جس میں اکثریت (691,977) پنجاب سے آتی ہے۔ نقل مکانی کرنے والی آبادی میں سے تقریباً 210,614 کا تعلق سندھ سے اور باقی کا تعلق خیبر پختونخوا اور آزاد کشمیر سے ہے۔ چھوٹی آبادیوں میں سے بلوچستان اور گلگت بلتستان سے ہجرت کی۔

خواندگی 
آبادی کی اکثریت 15-64 سال کی عمر کے افراد کی ہے،  جو کہ آبادی کا تقریباً 59.38% ہیں۔ جبکہ صرف 2.73% آبادی کی عمر 65 سال سے زیادہ ہے اور 37.90% کی عمر 15 سال سے کم ہے  اسلام آباد میں پاکستان میں سب سے زیادہ خواندگی کی شرح 88% ہے۔  9.8% آبادی نے انٹرمیڈیٹ تعلیم حاصل کی ہے (گریڈ 11 اور 12 کے برابر)۔ 10.26% کے پاس بیچلر یا مساوی ڈگری ہے جبکہ 5.2% کے پاس ماسٹر یا اس کے مساوی ڈگری ہے۔  اسلام آباد کی لیبر فورس 185,213 ہے  اور بے روزگاری کی شرح 15.70% ہے۔

آب وہوا 

اسلام آباد کی آب و ہوا پانچ موسموں پر مشتمل ہے : موسم سرما ( نومبر فروری)، موسم بہار ( مارچ اور اپریل )، موسم گرما ( مئی اور جون )، مانسون یعنی برسات ( جولائی اور اگست ) اور موسم خزاں ( ستمبر اور اکتوبر)۔ سب سے گرم مہینہ جون کا ہوتا ہے، سب سے ٹھنڈا مہینہ جنوری کا جبکہ جولائی کے مہینہ میں سب سے زیادہ بارشیں ہوتی ہیں۔ 23 جولائی 2001ء کو اسلام آباد میں صرف دس گھنٹوں کو دوران میں 620 ملی میٹر بارش ریکارڈ کی گئی جس نے گزشتہ 100 سال کے سب سے زیادہ بارش کے تمام ریکارڈز توڑ دیے۔
اسلام آباد اور راولپنڈی جڑواں شہر ہیں اور مارگلہ کی پہاڑیوں  کے قریب ہونے کی وجہ سے یہاں موسم سردیوں میں کافی سرد ہو جاتا ہے لیکن 17 جنوری 1967ء کو راولپنڈی میں تاریخ کی سب سے زیادہ سردی ریکارڈ کی گئی اور اس شہر کا درجہ حرارت منفی 3.9 ڈگری ریکارڈ کیا گیا اور اسی دن اسلام آباد میں منفی 6 ڈگری سردی پڑی اور یہ ان دونوں شہروں کی سب سے شدید سردی ہے جو اب تک ریکارڈ کی گئی۔

آبی ذخائر 
اسلام آبادمیں   آبی  ذخائر کے چار   ڈیم ہیں جن میں  راول ڈیم  ، سملی ڈیم  ،  سندیمار ڈیم اور خانپور ڈیم  شامل ہیں۔خانپور ڈیم    دریائے ہرو پر خانپور شہر  میں واقع ہے جو اسلام آباد سے  تقریباً  40 کلو میٹر دوری  پر واقع ہے ۔وفاقی حکومت نے اسلام آباد میں پانی کی ضروریات کو پورا کرنے کے لیے ایک اور ڈیم،جسے  چراہ ڈیم کا نام دیا گیا ہے کی منظور ی دے دی ہے۔ 
کورنگ ندی اور دریائے سواں اسلام آباد سے گزرتے ہیں۔

نباتات 
اسلام آباد میں نباتات میں دو بڑے ذرائع ہیں۔ جن میں مارگلہ ہلز نیشنل پارک،  جو کہ تقریباً 220  ایکڑ پر مشتمل ہے،  اور  لوہی بھیر جنگل جو  اسلام آباد ہائی وے کے ساتھ واقع ہے اور اس  کا رقبہ 1087 ایکڑ پر مشتمل ہے۔

تعمیر و ترقی 

اسلام آباد شہر کو جنوبی ایشیا کے عام شہروں سے یکسر مختلف بنانے کے لیے ڈیزائن کیا گیا تھا، اور جنگل جیسی ترتیب میں وسیع و عریض راستے پیش کیے گئے تھے۔ تقسیم ہند سے پہلے متحدہ ہندوستان کا دارالحکومت دہلی تھا لیکن جب پاکستان نے 1947ء میں آزادی حاصل کی تو جنوبی بندرگاہی شہر کراچی اس کا عارضی قومی دارالحکومت بنا۔ 1958ء میں قومی دارالحکومت کے لیے راولپنڈی کے قریب ایک مناسب جگہ کا انتخاب کرنے کے لیے ایک کمیشن تشکیل دیا گیا۔ جس میں دیگر خصوصیات کے ساتھ محل وقوع، آب و ہوا، رسد اور دفاعی ضروریات پر خاص زور دیا گیا۔ وسیع مطالعہ، تحقیق اور ممکنہ مقامات کے مکمل جائزے کے بعد، کمیشن نے 1959ء میں راولپنڈی کے شمال مشرق کے علاقے کی سفارش کی۔  
1960ء کی دہائی میں، اسلام آباد کو کئی وجوہات کی بنا پر ایک متبادل دارالحکومت کے طور پر تعمیر کیا گیا تھا۔ کراچی ملک کے جنوبی سرے پر واقع تھا، اور بحیرہ عرب پر واقع ہونے سے ماضی میں حملوں کا شکار تھا۔ پاکستان کو ایک ایسے دارالحکومت کی ضرورت تھی جہاں سے ملک کے تمام حصوں سے باآسانی قابل رسائی ہو۔ کراچی جو ایک کاروباری مرکز تھا کو جزوی طور پر حکومتی معاملات میں کاروباری مفادات کی مداخلت کی وجہ سے بھی غیر موزوں سمجھا جاتا تھا۔ اسلام آباد کا نیا منتخب مقام راولپنڈی میں آرمی ہیڈ کوارٹر  اور شمال میں کشمیر کے متنازع علاقے کے قریب تھا۔
معماروں کی یونانی فرم، جس کی سربراہی کانسٹینٹ ٹینس اپوستولس ڈوکسڈز نے کی، شہر کے ماسٹر پلان کو گرڈ پلان کی بنیاد پر ڈیزائن کیا جو مارگلہ کی پہاڑیوں کی طرف اس کی چوٹی کے ساتھ تکون شکل کا تھا۔ دارالحکومت کو کراچی سے براہ راست اسلام آباد نہیں منتقل کیا گیا۔ اسے پہلے 1960ء کی دہائی کے اوائل میں عارضی طور پر راولپنڈی منتقل کیا گیا اور پھر 1966ء میں ضروری ترقیاتی کام مکمل ہونے پر اسلام آباد منتقل کیا گیا۔

شہری انتظامیہ 

اسلام آباد کیپٹل ٹیریٹری (آئی سی ٹی) ایڈمنسٹریشن، جسے عام طور پر آئی سی ٹی ایڈمنسٹریشن یا اسلام آباد ایڈمنسٹریشن کے نام سے جانا جاتا ہے، سول انتظامیہ کے ساتھ ساتھ وفاقی دارالحکومت کی اہم امن و امان کا ادارہ ہے۔
شہر کی لوکل گورنمنٹ اتھارٹی اسلام آباد میٹروپولیٹن کارپوریشن (IMC) ہے جو کیپیٹل ڈیویلپمنٹ اتھارٹی (اسلام آباد) (CDA) کی مدد سے شہر کی منصوبہ بندی، ترقی، تعمیر اور انتظامیہ کی نگرانی کرتی ہے۔اسلام آباد کیپٹل ٹیریٹری کو آٹھ زونز میں تقسیم کیا گیا ہے: انتظامی زون، کمرشل ڈسٹرکٹ، تعلیمی سیکٹر، انڈسٹریل سیکٹر، ڈپلومیٹک انکلیو، رہائشی علاقے، دیہی علاقے اور گرین ایریا۔ اسلام آباد شہر کو پانچ بڑے زونوں میں تقسیم کیا گیا ہے: زون I، زون II، زون III، زون IV، اور زون V۔ ان میں سے زون IV رقبے میں سب سے بڑا ہے۔ زون I بنیادی طور پر تمام ترقی یافتہ رہائشی شعبوں پر مشتمل ہے جبکہ زون II غیر ترقی یافتہ رہائشی شعبوں پر مشتمل ہے۔ ہر رہائشی شعبے کی شناخت حروف تہجی کے ایک حرف اور ایک عدد سے ہوتی ہے، اور یہ تقریباً 2 کلومیٹر × 2 کلومیٹر (1+1⁄4 mi × 1+1⁄4 mi) کے رقبے پر محیط ہے۔ سیکٹرز کو A سے I تک لکھا گیا ہےاور ہر سیکٹر کو چار نمبر والے ذیلی شعبوں میں تقسیم کیا گیا ہے۔

فن تعمیر 

اسلام آباد فن تعمیر جدیدیت اور پرانی اسلامی اور علاقائی روایات کا مجموعہ ہے۔ سعودی پاک ٹاور روایتی طرز کے ساتھ جدید فن تعمیر کی ایک مثال ہے۔ خاکستری رنگ کی عمارت کو جو اسلامی روایتی نیلے رنگ کے ٹائلوں سے تراشی گئی ہے، اور یہ اسلام آباد کی بلند ترین عمارتوں میں سے ایک ہے۔ ایک دوسرے سے جڑے ہوئے اسلامی اور جدید فن تعمیر کی دیگر مثالوں میں پاکستان یادگار اور فیصل مسجد شامل ہیں۔ سیکرٹریٹ کمپلیکس جو جیو پونٹی نے ڈیزائن کیا تھا، مغل فن تعمیر پر مبنی ہے۔ وزیر اعظم ہاؤس اور ایڈورڈ ڈیوریل سٹون کی قومی اسمبلی بھی خوبصورت عمارتیں ہیں ۔
پاکستان یادگار کی بڑی پنکھڑیوں کے اندر کی دیواریں اسلامی فن تعمیر پر مبنی ہیں۔ شاہ فیصل مسجد عصری فن تعمیر کا امتزاج ہے جس میں روایتی تکون نما نماز ہال اور چار مینار ہیں، جن کا ڈیزائن ترکی کے ماہر تعمیرات ویدات دلوکے نے بنایا تھا اور سعودی عرب کے شاہ فیصل کی طرف سے فراہم کردہ فنڈز کی مدد سے تعمیر کیا گیا ہے۔ فیصل مسجد کا فن تعمیر غیر معمولی ہے کیونکہ اس میں گنبد کی ساخت نہیں ہے۔ یہ عربی، ترکی اور مغل تعمیراتی  روایات کا مجموعہ ہے۔ سینٹورس اسلام آباد میں جدید فن تعمیر کی ایک مثال ہے۔ نو تعمیر اسلام آباد اسٹاک ایکسچینج  کے ٹاورز شہر میں جدید طرز تعمیر کی ایک اور مثال ہے۔

معیشت 

اسلام آباد میں دو سافٹ ویئر ٹیکنالوجی پارکس کے ساتھ معلومات اور مواصلات ٹیکنالوجی کی قومی اور غیر ملکی کمپنیاں بھی بڑی مقدار میں کام کر رہی ہیں۔ پی آئی اے، پی ٹی وی، پی ٹی سی ایل، او جی ڈی سی ایل اور زرعی ترقیاتی بینک  کی طرح پاکستان کی کئی سرکاری کمپنیاں بھی اسلام آباد میں مقیم ہیں۔ اس طرح پی ٹی سی ایل، موبی لنک، ٹیلی نار، یوفون اور چائنا موبائل اور دیگر تمام اہم ٹیلی کمیونیکیشن آپریٹرز کے ہیڈ کوارٹرز اسلام آباد میں واقع ہیں۔
وفاقی دار الحکومت میں متعدد میڈیا ہاؤسز یا پبلشنگ ہاؤسز بھی قائم ہیں۔ان کے صدر دفاتر سمیت ملکی اور بین الاقوامی میڈیا ہاؤسز کے بیورو یا کنٹری آفسز بھی قائم ہیں۔ ورلڈ بینک کی 2010ء کی ڈوئنگ بزنس رپورٹ کے مطابق اسلام آباد کو پاکستان میں کاروبار شروع کرنے کے لیے بہترین جگہ قرار دیا گیا تھا۔

آئی ٹی پارک میں 36 آئی ٹی کمپنیاں ہیں، جبکہ ایویکیو ٹرسٹ میں 29 کمپنیاں ہیں۔  اسلام آبادکا  تیسرا آئی ٹی پارک    2020ء میں جنوبی کوریا کے تعاون سے تعمیر کیا گیا۔

اسلام آباد سٹاک ایکسچینج 
اسلام آباد سٹاک ایکسچینج کی بنیاد 1989ء میں رکھی گئی۔ یہ، کراچی اسٹاک ایکسچینج اور لاہور سٹاک ایکسچینج کے بعد پاکستان کی تیسری سب سے بڑی اسٹاک ایکسچینج ہے جس کا اوسط یومیہ کاروبار 1 ملین حصص سے زیادہ ہے۔

اسلام آباد ماڈل اسپیشل اکنامک زون 
اسلام آباد ماڈل اسپیشل اکنامک زون ( آئی ایم ایس ای سی ) اسپیشل اکنامک زون ہے جو روات، اسلام آباد کے قریب واقع ہے، جو چین پاکستان اقتصادی راہداری  سے منسلک ہے۔ یہ زون N-5 نیشنل ہائی وے اور اسلام آباد ایکسپریس وے کے سنگم پر پرائم انڈسٹریل ایریا کے 1,000 ایکڑ سے زیادہ کے رقبے پر محیط ہے۔ یہ 2.5 بلین ڈالر کی سرمایہ کاری کو راغب کرنے اور تقریباً 1,000 ملازمتوں کے مواقع پیدا کرنے کی توقع ہے۔ مزید برآں، اس کے مقاصد میں سے ایک ملک میں کم کاربن فوٹ پرنٹ صنعتوں کی ترقی کو فروغ دینا ہے۔

ذرائع نقل و حمل 

پاکستان کے مروجہ نظام شاہرات کے تحت قائم بین الاضلاعی شاہرات کے ذریعے یہ شہر اسلام آباد، اٹک، جہلم، چکوال، مری، گوجرخان، کوہاٹ، مظفر آباد، لاہور، پشاور اور ایبٹ آباد کے ساتھ متصل ہے۔
اسلام آباد کو ٹرانسپورٹ کے نظام کے تحت اسے پاکستان کے تمام چھوٹے بڑے شہروں کو بس سروسز، ریل گاڑیوں اور اسلام آباد بین الاقوامی ہوائی اڈا کے ذریعے جوڑتا ہے جو زیادہ تر پڑوسی شہر راولپنڈی سے چلتی ہیں۔ اسلام آباد کیپٹل ٹیریٹری کی علاقائی شاہراہیں ان تمام عوامی شاہراہوں پر مشتمل ہیں جو اسلام آباد کیپٹل ٹیریٹری کے  زیر انتظام ہیں۔  وزارت نقل و حمل کے تحت کیپٹل ڈیولپمنٹ اتھارٹی کا انجینئرنگ ونگ  سے زیادہ  اس کی دیکھ بھال کرتا ہے۔ ان  سڑکوں کو مختلف درجہ بندیوں میں ترتیب دی گئی ہے جو علاقوں (بنیادی طور پر اسلام آباد) سے گزرتی ہیں۔  ان کو قومی شاہراہوں کے ساتھ نہیں جوڑا گیا جو حکومت پاکستان اور نیشنل ہائی وے اتھارٹی کے زیر انتظام وفاقی سڑکیں ہیں۔ ان سڑکوں کی حفاظت کا انتظام اسلام آباد کی وفاقی حکومت کرتی ہے۔اسلام آباد فیض آباد انٹرچینج کے ذریعے راولپنڈی سے منسلک ہے جہاں روزانہ تقریباً 48,000 گاڑیوں کی آمدورفت ہوتی ہے۔

سڑکیں 

اسلام آباد کی مرکزی سڑکوں کی تفصیل مندرجہ ذیل ہے۔

قومی شاہراہیں 

 قومی شاہراہ 5
 E75 ایکسپریس وے (پاکستان)
 قومی شاہراہ 80

 3rd ایونیو
 4th ایونیو
 7th ایونیو
 9th ایونیو
 آغا خان روڈ
 اتاترک ایونیو
 آئینی راستہ
 فیصل ایونیو
 گارڈن ایونیو
 ابن سینا روڈ
 جناح ایونیو
 خیابانِ سہروردی
 مارگلہ ایونیو
 مری روڈ
 آئی جے پی روڈ
 پارک روڈ

میٹروبس 

راولپنڈی-اسلام آباد میٹرو بس جو کہ 83.6 کلومیٹر (51.9 میل) بس ریپڈ ٹرانزٹ سسٹم ہے جو اسلام آباد-راولپنڈی میٹروپولیٹن ایریا میں کام کرتا ہے۔ میٹرو بس نیٹ ورک کا پہلا مرحلہ 4 جون 2015ء کو کھولا گیا تھا، اور یہ 22.5 کلومیٹر تک پھیلا ہوا ہے جو پاک سیکرٹریٹ، اسلام آباد سے صدر راولپنڈی کے درمیان میں ہے۔ دوسرا مرحلہ پشاور موڑ انٹر چینج اور  نیواسلام آباد انٹرنیشنل ایئرپورٹ  کے درمیان میں 25.6 کلومیٹر تک پھیلا ہوا ہے اور اس کا افتتاح 18 اپریل 2022ء کو کیا گیا تھا۔ 7 جولائی 2022ء کو، گرین لائن اور بلیو لائنز کو اس میٹروبس نیٹ ورک میں شامل کیا گیا۔ یہ سسٹم ای ٹکٹنگ  سسٹم کا استعمال کرتا ہے اور اس کا انتظام پنجاب ماس ٹرانزٹ اتھارٹی کرتا ہے  میٹرو بس نے راولپنڈی-اسلام آباد کے سفر اور راستے کو کم کر دیا ہے۔ اب اس بس سروس کو اسلام آباد کے مزید علاقوں تک بڑھایا جا رہا ہے جن میں G-13 اور H-12 کے قریب کے علاقے شامل ہیں۔

موٹروے 

اسلام آباد کو موٹروے ایم 1 موٹروے (پاکستان) اسلام آباد اور پشاور اور ایم 2 موٹروے (پاکستان) لاہور اور اسلام آباد سے ملاتی ہے۔ دونوں موٹرویز چھ لینوں پر مشتمل ہیں۔

ایم 1 موٹر وے جو خیبر پختونخوا اور پنجاب کو ملاتی ہے۔ گولڑہ موڑ کے ذریعےاسلام آباد میں داخل ہوتی ہے۔  یہ موٹر وے افغانستان اور وسطی ایشیا کے لیے ایک اہم رابطہ سڑک بن چکی ہے۔ جبکہ ایم 2 موٹر وے جو اسلام آباد اور لاہور کو ملاتی ہے۔   یہ موٹر وے پنجاب ، سندھ ، بلوچستان اور خیبر پختونخوا پاکستان کے تمام صوبوں کو  آپس میں ملاتی ہے۔ 

اسلام آباد کو پشاور سے موٹروے ایم 1 موٹروے (پاکستان) ملاتی ہے جو 155 کلومیٹر (96 میل) لمبی ہے۔ اور اسلام آباد کو لاہور سے ایم 2 موٹروے (پاکستان) ملاتی ہے 367 کلومیٹر (228 میل) لمبی ہے۔

ہوائی نقل و حمل/ہوائی اڈا 

نیو اسلام آباد بین الاقوامی ہوائی اڈا دنیا بھر  اور مقامی طور پر اہم مقامات سے جڑا ہوا ہے۔  اس ہوائی اڈا کو 400 ملین ڈالرز کی لاگت سے تعمیر کیا گیا ہے۔  اسلام آباد انٹرنیشنل ایئرپورٹ، پاکستان کے دارالحکومت اسلام آباد اور راولپنڈی کی خدمت کرنے والا بین الاقوامی ہوائی اڈا ہے۔ یہ ہوائی اڈا شہر سے 25 کلومیٹر (16 میل) جنوب مغرب میں واقع ہے، اور سری نگر ہائی وے کے ذریعے اس تک رسائی حاصل کی جاتی ہے۔ اس ہوائی اڈے نے 6 مئی 2018ء میں مکمل طور پر کام شروع کیا۔ جس نے بینظیر بھٹو بین الاقوامی ہوائی اڈا کی جگہ لے لی جو اب پی اے ایف بیس نور خان کا حصہ ہے۔ یہ رقبہ اور مسافروں کی گنجائش کے لحاظ سے پاکستان کا سب سے بڑا کارگو ہوائی اڈہ ہے ، جو سالانہ 9 ملین مسافروں کی خدمت کرنے کی صلاحیت رکھتا ہے۔ مستقبل میں مزید توسیع سے اسے سالانہ 25 ملین مسافروں کی خدمت کرنے کا موقع ملے گا۔ یہ جناح انٹرنیشنل ایئرپورٹ، کراچی کے بعد مسافروں کی آمدورفت کے لحاظ سے پاکستان کا دوسرا مصروف ترین ایئرپورٹ ہے۔ ٹرمینل میں 15 دروازے، ڈیوٹی فری شاپس، ایک فوڈ کورٹ اور 42 امیگریشن کاؤنٹرز شامل ہیں۔  اس ہوائی اڈے پر پی آئی اے کے علاوہ دیگر 25 ائیر لائنز اپنی خدمات سر انجام دیتی ہیں۔

پرائیویٹ ٹرانسپورٹ 

لوگ مقامی سفر کے لیے نجی ٹرانسپورٹ جیسے ٹیکسی، کریم، اوبر، بائیکیا، ان ڈرائیور اور ایس ڈبلیو وی ایل کا استعمال کرتے ہیں۔

اسلام آباد ریلوے اسٹیشن 

اسلام آباد ریلوے اسٹیشن سابقہ نام مارگلہ ریلوے اسٹیشن کا افتتاح 21 نومبر 1979ء کو ہوا۔ یہ ریلوے اسٹیشن سیکٹر 9-H اور I-9 کے درمیان واقع ہے۔ اس کا داخلی راستہ سیکٹر 9-H کی طرف سے ہے۔ گولڑہ شریف جنکشن ریلوے اسٹیشن، ترنول ریلوے اسٹیشن، نور (راولپنڈی) ریلوے اسٹیشن، اور گولڑہ شریف ریلوے عجائب گھر اسلام آباد میں واقع ہیں۔ راولپنڈی ریلوے اسٹیشن اس اسٹیشن کے بالکل ساتھ واقع ہے۔ یہاں سے ٹرینیں پاکستان کے مختلف شہروں کو جاتی ہیں جن میں راولپنڈی، کراچی، لاہور، پشاور، کوئٹہ،  حیدرآباد ملتان اور بہاولپور ہیں۔

 ریلوے کیرج فیکٹری ، اسلام آباد
 استنبول-تہران-اسلام آباد ریلوے
 اسلام آباد–مظفر آباد برانچ ریلوے لائن
 گولڑہ شریف ریلوے عجائب گھر

سیاحتی بسیں 
ٹورازم ڈویلپمنٹ کارپوریشن پنجاب جو راولپنڈی کے علامہ اقبال پارک اور شمس آباد سے سیاحوں کی بسیں چلاتی ہے۔ یہ بسیں سیاحوں کو شکر پڑياں کے راستے شارع دستور تک لاتی ہے۔ بس روٹ کے اہم پرکشش مقامات میں فیصل مسجد ، مرغزار چڑیا گھر، دامن کوہ ، شارع دستور ، لوک ورثہ عجائب گھر ، پاکستان میوزیم آف نیچرل ہسٹری ، شکر پڑياں ، روز اینڈ جیسمین گارڈن ، علامہ اقبال پارک، اور راولپنڈی کرکٹ اسٹیڈیم شامل ہیں۔

ثقافت 

اسلام آباد پاکستان کے دوسرے خطوں سے آنے والے بہت سے تارکین وطن کا گھر ہے اور یہاں ثقافتی اور مذہبی تنوع کافی قدیم ہے۔ پوٹھوہار سطح مرتفع پر واقع ہونے کی وجہ سے، قدیم ثقافتوں اور تہذیبوں کی باقیات جیسے آریائی ، سوانی ، اور وادی سندھ کی تہذیب اب بھی اس خطے میں پائی جا سکتی ہے۔ 15ویں صدی کا گکھڑ قلعہ پھروالہ  اسلام آباد کے قریب واقع ہے۔   اس خطے میں راوت قلعہ گکھڑوں نے 16ویں صدی میں تعمیر کیا تھا اور اس میں گکھڑ کے سردار سلطان سارنگ خان کی قبر ہے۔  سید پور گاؤں کا نام قیاس کے مطابق سارنگ خان کے بیٹے سید خان کے نام پر رکھا گیا ہے۔ 500 سال پرانے گاؤں کو ایک مغل کمانڈر  راجہ مان سنگھ نے ہندوؤں کی عبادت گاہ میں تبدیل کر دیا تھا۔ اس نے کئی چھوٹے تالاب بنائے جن میں رام کنڈا، سیتا کنڈا، لکشمن کنڈا، اور ہنومان کنڈا شامل تھے۔  اس علاقے میں ایک چھوٹا سا ہندو مندر ہے جو محفوظ ہے، جو اس خطے میں ہندو لوگوں کی موجودگی کو ظاہر کرتا ہے۔  پیر مہر علی شاہ کا مزار گولڑہ شریف میں واقع ہے۔ بدھ دور کے آثار قدیمہ کے آثار بھی اس خطے میں پائے جاتے ہیں۔  امام بری کا مزار مغل شہنشاہ اورنگزیب عالمگیر نے بنوایا تھا۔ بری امام کے سالانہ عرس میں پاکستان بھر سے ہزاروں کی تعداد میں عقیدت مند شرکت کرتے ہیں۔ یہ تقریب اسلام آباد کے سب سے بڑے مذہبی اجتماعات میں سے ایک ہے۔ 2004ء میں عرس میں 1.2 سے زائد افراد نے شرکت کی۔ اسلام آباد میں لوک ورثہ عجائب گھر پاکستان کی لوک اور روایتی ثقافتی ورثے کو محفوظ رکھتا ہے۔ یہ شکر پڑياں پہاڑیوں کے قریب واقع ہے اور اس علاقے اور پاکستان کے دیگر حصوں سے کڑھائی والے ملبوسات، زیورات، موسیقی کے آلات، لکڑی کے کام، برتن اور لوک ثقافتی اشیاء کی ایک بڑی نمائش کا حامل ہے۔

ادب

اسلام آباد ادبی میلہ 

اسلام آباد لٹریچر فیسٹیول ، ایک بین الاقوامی ادبی میلہ ہے جو ہر سال اسلام آباد ، پاکستان میں منعقد ہوتا ہے۔  اسلام آباد لٹریچر فیسٹیول کو 2013ء میں قائم کیا گیا۔  پہلا ادبی میلہ 30 اور 31 اپریل 2013ء کو منعقد ہوا۔ اور آخری میلہ 16 سے 19 مارچ 2023ء کو منعقد ہوا۔

اکادمی ادبیات پاکستان 
اکادمی ادبیات، پاکستانی زبانوں کے فروغ کے لیے قائم شدہ ادارہ ہے جس کا قیام یکم جولائی 1976ء میں رکھا گیا۔  اس  کا  دفتر اسلام آباد میں واقع ہے۔ اکادمی ادبیات پاکستان نے پاکستانی ادب کے فروغ کے سلسلہ میں مختلف موضوعات پر بہت سی ادبی وتحقیقی اور ترجمہ شدہ کتب شائع کی ہیں۔ اکادمی ادبیات پاکستان کا کتب خانہ چالیس ہزار سے زائد ذخیرہ کتب پر مشتمل ہے۔

ادارہ فروغ قومی زبان 

ادارہ فروغ قومی زبان (مقتدرہ قومی زبان)، حکومت پاکستان کی قومی ورثہ و ثقافت ڈویژن، وفاقی وزارت تعلیم، پیشہ ورانہ تربیت، قومی ورثہ اور ثقافت کے ماتحت ادارہ ہے جس کا نصب العین ملک میں اردو زبان کی ترویج ہے۔ اس ادارہ کا قیام 4 اکتوبر 1979ء کو عمل میں آیا  تاکہ قومی زبان 'اردو' کے بحیثیت سرکاری زبان نفاذ کیا جا سکے، اور  مختلف علمی، تحقیقی اور تعلیمی اداروں کے مابین اشتراک و تعاون کو فروغ دے کر اردو کے نفاذ کو ممکن بنایا جا سکے۔

قومی کتب خانہ 
قومى کتب خانہ پاکستان ، ریڈ زون ، اسلام آباد ،  میں واقع ہے۔ یہ   ملک کی قدیمی ثقافتی ادارہ اور نئی معلومات کے لیے ایک اہم ذریعہ ہے۔  مشرقی فن تعمیر کے طرز پر  تیار کردہ، لائبریری میں 500 قارئین کی گنجائش  ہے، اس میں 15 تحقیقی کمرے، 450 نشستوں والا آڈیٹوریم ہے، اور کمپیوٹر اور مائیکرو فلم کی خدمات فراہم کرتا ہے۔ 1993 میں اپنے افتتاح کے وقت، لائبریری کے پاس 130,000 جلدوں اور 600 مخطوطات کا مجموعہ تھا۔ نیشنل لائبریری کا مشن خواندگی کو فروغ دینا اور ریاست کے دارالحکومت اسلام آباد کے لیے ایک متحرک ثقافتی اور تعلیمی مرکز کے طور پر کام کرنا ہے۔

فنون اور دستکاری

جناح کنونشن سینٹر 

جناح کنونشن سینٹر (جسے نیشنل کنونشن سینٹر بھی کہا جاتا ہے) اسلام آباد میں واقع ایک نمائش اور کنونشن سینٹر ہے۔ اس کا نام محمد علی جناح کے نام پر رکھا گیا ہے۔ یہ کیپٹل ڈویلپمنٹ اتھارٹی کے زیر انتظام ہے اور اس میں 2,200 لوگوں کے بیٹھنے کی گنجائش ہے۔  یہ بنیادی طور پر حکومت پاکستان کی طرف سے قومی تقریبات کی میزبانی کے لیے استعمال کیا جاتا ہے۔

قومی دفتر خانہ 
نیشنل آرکائیوز آف پاکستان ،  پاکستان کی تاریخ ، ثقافت اور ورثے پر اثر انداز ہونے والے سرکاری اور نجی ریکارڈ کو محفوظ کرنے اور دستیاب کرنے کے مقصد سے حکومت پاکستان کی طرف سے قائم کیا گیا ایک ادارہ ہے۔  نیشنل آرکائیوز  کا کام دستاویزات کا حصول، تحفظ، ریپروگرافی، بحالی، آٹومیشن، تقسیم اور رسائی ہیں۔ نیشنل آرکائیوز آف پاکستان، اہم ریاستی دستاویزات اور تاریخ کی فائلوں کو جمع کرنے کی سہولت کے لیے بھی ذمہ دار ہے۔

پکوان

تہوار 

اسلام آباد  میں پورے پاکستان  کی طرح مذہبی اور قومی تہوار بھی جوش و جذبے سے منائے جاتے ہیں۔ درج ذیل چند اہم تہواروں کی ایک فہرست ہے۔

قومی 

 یوم پاکستان
 یوم آزادی پاکستان
 یوم دفاع
 یوم اقبال
 یوم تکبیر
 یوم یکجہتی کشمیر

مذہبی 

 عید الفطر
 عیدالاضحی
 عید میلاد النبی
 شب برات
 عاشورہ
 بیساکھی
 کرسمس

انتظامی حکومت و سیاست

مرکزی حکومت کے دفاتر 

مرکزی حکومت کے تمام دفاتر اسلام آباد کے پاکستان سیکرٹریٹ جو کہ ریڈ زون میں واقع ہے موجود ہیں۔  درج ذیل میں تمام وفاقی وزارتوں کی فہرست ہے۔

 وزارت ماحولیاتی تبدیلی
 وزارت تجارت
 وزارت مواصلات
 وزارت دفاع (پاکستان)
 وزارت دفاعی پیداوار
 وزارت توانائی
 وزارت وفاقی تعلیم و پیشہ وارانہ تربیت
 وزارت مالیات پاکستان
 وزارت خارجہ
 وزارت ہاؤسنگ اینڈ ورکس
 وزارت انسانی حقوق
 وزارت صنعت و پیداوار
 وزارت انفارمیشن ٹیکنالوجی و ٹیلی مواصلات
 وزارت اطلاعات و نشریات
 وزارت بین الصوبائی رابطہ
 وزارت داخلہ
 وزارت امور کشمیر و گلگت بلتستان
 وزارت قانون و انصاف
 وزارت انسداد منشیات
 وزارت نیشنل فوڈ سیکیورٹی اینڈ ریسرچ
 وزارت نیشنل ہیلتھ سروسز ریگولیشن اینڈ کوآرڈینیشن
 وزارت بیرون ملک مقیم پاکستانی و انسانی وسائل
 وزارت پارلیمانی امور
 وزارت منصوبہ بندی و ترقی
 بندرگاہوں اور جہاز رانی کی وزارت
 وزارت ڈاک خدمات
 وزارت نجکاری
 وزارت ريلوے
 وزارت مذہبی امور اور بین المذاہب ہم آہنگی
 وزارت سائنس و ٹیکنالوجی
 وزارت ریاستی و سرحدی امور
 وزارت شماریات
 وزارت آبی وسائل

قومی اسمبلی پاکستان 

قومی اسمبلی پاکستان کی پارلیمان کا ایوان زیریں ہے۔ اسلام آباد سے قومی اسمبلی کی 3 نشستیں ہیں جس کی فہرست مندرجہ ذیل ہے۔

ناظم اسلام آباد 
ناظم یا میئر اسلام آبادایک ناظم شہر (میئر) ہے جو اسلام آباد اور آس پاس کے دارالحکومت کے علاقے کی بلدیاتی انتظامیہ کا سربراہ ہے۔ ناظم بلدیہ عظمی اسلام آباد (ایم سی آئی) کی قیادت کرتا ہے جس کی ایگزیکٹو برانچ 77 منتخب عہدیداروں پر مشتمل ہے۔  ناظم کاعہدہ  اسلام آباد کیپیٹل ٹیریٹری لوکل گورنمنٹ ایکٹ 2015 کے مطابق بنایا گیا تھا، جسے 2015 میں قومی اسمبلی اور ایوان بالا پاکستان نے منظور کیا ۔

یونین کونسلیں

2023ء کی  نئی حلقہ بندیوں  کے مطابق ضلع اسلام آباد کی یونین کونسلوں کی تعداد125  ہو گئی ہے۔   2022ء میں اسلام آباد کی  یونین کونسلوں کی تعداد 52 سے بڑھا کر 101کر دی تھی۔

 آئی ایٹ ون
 آئی ایٹ ٹو
 آئی نائن فور
آئی ٹین فور
آئی ٹین ون
 آئی ٹین ٹو
 ای الیون تھری
 ای نائن ون
 ایف الیون
 ایف سکس تھری
 ایف سیون ون
 ایف فائیو ون
 ایف ٹین
 ایچ الیون
بادیہ رستم خان
بحریہ ٹاؤن فیز ون
برماٹاؤن
بلال ٹاؤن
بڈھانہ کلاں
بھمبر تراڑ
بھیرہ سیداں ( کوٹ ہتھیال)
ترامڑی
ترلائی خورد
ترلائی کلاں
ترنول
تمیر
جناح گارڈن
جھنگ سیداں
جھنگی سیداں
جی الیون ون
جی الیون ٹو
جی ایٹ ون
جی ایٹ ٹو
جی تھرٹین جی فورٹین
جی سکس ون
جی سکس ٹو
جی سیون تھری
جی سیون فور
جی سیون ٹو
جی ففٹین ون
جی فورٹین
جی نائن فور
جی نائن ون
جی نائن ٹو
جی ٹین تھری
جی ٹین ون
خان اکبر ٹاؤن (کھنہ ڈاک)
دھریک موہری
راول ٹاؤن
روات
رکھ لوہی بھیر
سرائے خربوزہ
سرائے خربوزہ ۔(D-15)
سنگ جانی
سواں گارڈن
سوہان
سوہان دیہاتی
سوہدر
سہالہ
سید پور
شاہ اللہ دتہ
شکریال شرقی
شیخ پور
عبد اللہ شاہ ٹاؤن
علی پور فراش
فراش ٹاؤن
فرانس کالونی
لوہی بھیر
مغل
مل پور
موہریاں
موہڑہ نور
موہڑہ نگیال
موہڑہ کالو
میرا بیری
میرا سمبل جعفر
میرا سنبل اکو
نوتھیہ اسلام آباد
نور پورشاہاں
نیازیاں
نین سکھ (کوٹ ہتھیال)
نیو منگیال
پنج گراں
پنڈ بیگوال
پنڈ پڑیاں
پنڈوریاں 
پھلگراں
پی ڈبلیو ڈی
چراہ
چک شہزاد
چک کامدار
چھٹہ بختاور
کرلوٹ (پھلگراں)
کری 
کورال 
کوٹ ہتھیال
کوٹ ہتھیال جنوبی
کوٹ ہتھیال شمالی
کوہسار ٹاؤن
کھنہ ڈاک
کھنہ کاک
گنگال 
گولڑہ شریف
ہرنوٹھنڈا پانی
ہمک

اسلام آباد/راولپنڈی میٹروپولیٹن علاقہ 

1960ء میں جب اسلام آباد کا ماسٹر پلان تیار کیا گیا تو اسلام آباد اور راولپنڈی کے ملحقہ علاقوں کو ساتھ ملا کر اسلام آباد/راولپنڈی میٹروپولیٹن ایریا کے نام سے ایک بڑا میٹروپولیٹن علاقہ بنایا جانا تھا۔ یہ علاقہ ترقی پزیر اسلام آباد ، راولپنڈی اور آس پاس کے دیہی علاقوں کے پر مشتمل ہو گا۔ تاہم اسلام آباد شہر اسلام آباد کیپٹل ٹیریٹری کا حصہ ہو گا اور راولپنڈی ضلع راولپنڈی کا حصہ ہو گا جو  صوبہ پنجاب کا حصہ ہے۔
ابتدائی طور پر یہ تجویز کیا گیا تھا کہ تینوں علاقوں کو چار بڑی شاہراہوں سے ملایا جائے گا۔  جن میں مری ہائی وے، اسلام آباد ہائی وے، سواں ہائی وے، اور کیپٹل ہائی وے شامل تھیں۔ مارگلہ ایونیو کی تعمیر کے منصوبے بھی زیر تکمیل ہیں۔ اسلام آباد تمام سرکاری سرگرمیوں کا مرکز ہے جبکہ راولپنڈی تمام صنعتی، تجارتی اور فوجی سرگرمیوں کا مرکز ہے۔ دونوں شہروں کو جڑواں شہر کہا جاتا ہے اور یہ دونوں شہر ایک دوسرے پر بہت زیادہ انحصار کرتے ہیں۔

بنیادی ڈھانچہ

صحت

اسلام آباد میں ملک میں نوزائیدہ بچوں کی اموات کی سب سے کم شرح 38 فی ہزار پر ہے جبکہ قومی اوسط 78 اموات فی ہزار ہے۔  اسلام آباد میں سرکاری اور نجی دونوں طرح کے طبی مراکز ہیں۔ اسلام آباد کا سب سے بڑا ہسپتال پاکستان انسٹی ٹیوٹ آف میڈیکل سائنسز ہسپتال ہے۔ یہ 1985ء میں تدریسی اور ڈاکٹر ٹریننگ انسٹی ٹیوٹ کے طور پر قائم کیا گیا تھا۔ یہ ہسپتال خصوصی تشخیص اور علاج کی خدمات فراہم کرتا ہے۔  ہسپتال میں 30 بڑے طبی شعبے ہیں۔  پمز کو پانچ انتظامی شاخوں میں تقسیم کیا گیا ہے۔ اسلام آباد ہسپتال 592 بستروں کی سہولت اور 22 طبی اور سرجیکل خصوصیات کے ساتھ عوام کی خدمت کر رہا ہے۔ چلڈرن ہسپتال 1985ء میں مکمل ہونے والا 230 بستروں کا ہسپتال ہے۔ اس میں چھ بڑی سہولیات ہیں: سرجیکل اور الائیڈ اسپیشلٹیز، میڈیکل اینڈ الائیڈ اسپیشلٹیز، تشخیصی سہولیات، آپریشن تھیٹر، کریٹیکل کیئر (این آئی سی یو، پی آئی سی یو، آئسولیشن اور ایکسیڈنٹ ایمرجنسی)، اور ایک بلڈ بینک شامل ہے۔  میٹرنل اینڈ چائلڈ ہیلتھ کیئر سینٹر ایک تربیتی ادارہ ہے جس میں 125 بستروں کا ایک ہسپتال ہے جو مختلف طبی اور آپریشنل خدمات فراہم کرتا ہے۔  پمز پانچ تعلیمی اداروں پر مشتمل ہے: قائداعظم پوسٹ گریجویٹ میڈیکل کالج، کالج آف نرسنگ، کالج آف میڈیکل ٹیکنالوجی، اسکول آف نرسنگ، اور مدر اینڈ چائلڈ ہیلتھ سینٹر شامل ہیں۔

  جنرل ہسپتال اور تدریسی ادارہ، جو 2006ء میں قائم ہوا، پاکستان اٹامک انرجی کمیشن سے منسلک ہے۔  ہسپتال 100 بستروں کی سہولت پر مشتمل ہے  اور 10 بڑے شعبہ جات جن میں:  دندان سازی، امراض نسواں ، اطفال ، جنرل میڈیسن ، جنرل سرجری ، شعبۂ انتہائی نگہداشت / کورونری کیئر یونٹ ، آرتھوپیڈکس ، اوپتھلمولوجی ، پیتھالوجی ، ریڈیولوجی ہیں۔  شفا انٹرنیشنل ہسپتال اسلام آباد کا ایک تدریسی ہسپتال ہے جس کی بنیاد 1987ء میں رکھی گئی اور 1989ء میں ایک پبلک کمپنی بن گئی۔ ہسپتال میں تقریباً تمام خصوصیات ہیں جن میں 70 مستند کنسلٹنٹس، 150 آئی پی ڈی بیڈز اور 35 مختلف اسپیشلائزیشنز میں او پی ڈی کی سہولیات ہیں۔  حکومت پاکستان کے اعداد و شمار کے وفاقی بیورو کے مطابق، 2008ء میں شہر میں 12 ہسپتال، 76 ڈسپنسریاں ، اور پانچ زچگی اور بچوں کی بہبود کے مراکز تھے جن کی کل تعداد 5,158 تھی۔

اسلام آباد میں صحت عامہ کی اعلیٰ سہولیات میسر ہیں۔ درج ذیل اسلام آباد کے اہم ہسپتالوں اور طبی درس گاہوں کی  فہرست ہے۔

طبی درس گاہیں
 نیشنل انسٹیٹیوٹ آف ہیلتھ

ہسپتال

 قائد اعظم انٹرنیشنل ہسپتال
 شفاء انٹرنیشنل ہسپتال
 پمز ہسپتال
 رفاہ ہسپتال
 الخدمت رازی ہسپتال
 پی اے ایف ہسپتال اسلام آباد
 کے آر ایل ہسپتال
 معروف انٹرنیشنل ہسپتال
 کلثوم انٹرنیشنل ہسپتال
 نوری ہسپتال
 پی اے ای سی ہسپتال

کھیل 

اسلام آباد میں آبپارہ کے سامنے ایک سپورٹس کمپلیکس ہے۔ اس میں انڈور گیمز کے لیے لیاقت جمنازیم، مصحف اسکواش کمپلیکس اور آؤٹ ڈور گیمز کے لیے جناح اسپورٹس اسٹیڈیم شامل ہیں جہاں باقاعدہ قومی اور بین الاقوامی کھیلوں کا انعقاد کیا جاتا ہے۔ لیاقت جمنازیم میں 2004ء کے جنوب ایشیائی کھیل منعقد ہوئے۔ اسلام آباد کے  دیگر کھیلوں کے مقامات میں ڈائمنڈ کلب گراؤنڈ، شالیمار کرکٹ گراؤنڈ اور اسلام آباد گالف کلب شامل ہیں۔
ایف سکس مرکز میں مختلف کھیلوں کی سرگرمیوں کا ایک اسپورٹس کمپلیکس ہے۔ اس میں ٹینس کورٹ، فائبر گلاس بورڈز کے ساتھ باسکٹ بال کورٹ اور فٹسال گراؤنڈ ہے۔
اسلام آباد کے کھیلوں میں کرکٹ، فٹ بال، اسکواش، ہاکی، ٹیبل ٹینس، رگبی اور باکسنگ شامل ہیں۔ اسلام آباد یونائیٹڈ کرکٹ ٹیم نے 2016ء میں پہلی بار اور 2018ء میں دوسری بار پاکستان سپر لیگ کا ٹائٹل جیتا تھا۔ اسلام آباد میں مارگلہ کی پہاڑیوں پر چڑھنے کے لیے مختلف ٹریک موجود ہیں۔ پاکستان سپورٹس کمپلیکس میں بچوں کے لیے تین سوئمنگ پول ہیں۔

 اسلام آباد کرکٹ سٹیڈیم
 اسلام آباد فٹ بال ایسوسی ایشن
 اسلام آباد لیپرڈز
 پی اے ایف کمپلیکس اسٹیڈیم، اسلام آباد
 ڈائمنڈ کلب گراؤنڈ
 اسلام آباد یونائیٹڈ

جناح اسپورٹس اسٹیڈیم 
جناح اسپورٹس اسٹیڈیم،  ایک کثیر المقاصد اسٹیڈیم ہے۔ یہ اسٹیڈیم  زیادہ تر فٹ بال میچوں کے لئے استعمال کیا جاتا ہے۔ یہ اسٹیڈیم 1970 کی دہائی میں تعمیر کیا گیا تھا۔ اسٹیڈیم کی تزئین و آرائش کی گئی تھی اور اسے 2004 میں ایس اے ایف گیمز کے لئے استعمال کیا گیا تھا۔   اس اسٹیڈیم میں 48,000 افراد کی گنجائش ہے اور یہ پاکستان کا سب سے بڑا اسٹیڈیم ہے۔

لیاقت جمنازیم 
لیاقت جمنازیم اسلام آباد ،  میں واقع ایک انڈور کھیلوں کا میدان ہے۔ میدان کی گنجائش 10,223 شائقین کی گنجائش ہے۔ یہ باسکٹ بال ، بیڈمنٹن ، باکسنگ اور پرو ریسلنگ جیسے اندرونی کھیلوں کے مقابلوں کے لیے استعمال ہو تا ہے۔   لیاقت جمنازیم کی تعمیر میں زلزلے سے بچاؤ کی ٹیکنالوجی استعمال کی گئی۔

تعلیم 

اسلام آباد میں خواندگی کی شرح 98% ہے اور پاکستان کے جدید ترین تعلیمی ادارے موجود ہیں۔ سرکاری اور نجی شعبے کے تعلیمی اداروں کی ایک بڑی تعداد یہاں موجود ہے۔ دارالحکومت کے اعلیٰ تعلیمی ادارے یا تو وفاقی طور پر چارٹرڈ ہیں یا نجی اداروں کے زیر انتظام ہیں اور ان میں سے تقریباً سبھی کو ہائر ایجوکیشن کمیشن آف پاکستان نے تسلیم کیا ہے۔ ہائی اسکول اور کالج فیڈرل بورڈ آف انٹرمیڈیٹ اینڈ سیکنڈری ایجوکیشن سے وابستہ ہیں۔ 

اکیڈمی آف ایجوکیشنل پلاننگ اینڈ مینجمنٹ کی رپورٹ کے مطابق 2009ء میں اسلام آباد میں کل 913 تسلیم شدہ ادارے تھے (31 پری پرائمری، 2 مذہبی ، 367 پرائمری، 162 مڈل ، 250 ہائی، 75 ہائیر سیکنڈری اور انٹرمیڈیٹ کالجز، اور 26۔ ڈگری کالجز )۔  اسلام آباد میں اساتذہ کی تربیت کے سات ادارے ہیں جن میں کل 604,633 طلباء اور 499 فیکلٹی کا داخلہ ہے۔ 
اسلام آباد میں صنفی برابری کا انڈیکس 0.95 قومی اوسط کے مقابلے میں 0.93 ہے۔ اسلام آباد میں لڑکوں کے لیے 178 ادارے اور لڑکیوں کے لیے 175 ادارے اور 551 مخلوط ادارے ہیں۔  تمام زمروں میں طلباء کی کل تعداد 267,992 ہے۔ لڑکوں کے لیے 138,272 اور لڑکیوں کے لیے 129,720۔  اسلام آباد میں 16 تسلیم شدہ یونیورسٹیاں ہیں جن میں کل 372,974 طلباء اور 30,144 اساتذہ شامل ہیں۔  زیادہ تر اعلیٰ درجہ کی یونیورسٹیاں؛ نیشنل یونیورسٹی آف سائنسز اینڈ ٹیکنالوجی ، کومسٹس انسٹی ٹیوٹ آف انفارمیشن ٹیکنالوجی اور پاکستان انسٹی ٹیوٹ آف انجینئرنگ اینڈ اپلائیڈ سائنسز کا صدر دفتر بھی دارالحکومت میں ہے۔  اندراج کے لحاظ سے دنیا کی دوسری بڑی جنرل یونیورسٹی ، علامہ اقبال اوپن یونیورسٹی فاصلاتی تعلیم کے لیے اسلام آباد میں واقع ہے۔ دیگر یونیورسٹیوں میں ایئر یونیورسٹی ، بحریہ یونیورسٹی ، سینٹر فار ایڈوانسڈ اسٹڈیز ان انجینئرنگ ، فیڈرل اردو یونیورسٹی آف آرٹس، سائنس اینڈ ٹیکنالوجی ، ہمدرد یونیورسٹی ، نیشنل یونیورسٹی آف کمپیوٹر اینڈ ایمرجنگ سائنسز ، کیپیٹل یونیورسٹی آف سائنس اینڈ ٹیکنالوجی ، نیشنل ڈیفنس یونیورسٹی ، شفا تمیر شامل ہیں۔ ملت یونیورسٹی، نیشنل یونیورسٹی آف ماڈرن لینگویجز ، اقراء یونیورسٹی ، انٹرنیشنل اسلامک یونیورسٹی ، ورچوئل یونیورسٹی آف پاکستان ، محمد علی جناح یونیورسٹی ، دی یونیورسٹی آف لاہور ، اباسین یونیورسٹی ، اور دی ملینیم یونیورسٹی کالج شامل ہیں۔

 بین الاقوامی اسلامی یونیورسٹی
 علامہ اقبال اوپن یونیورسٹی
 ائیر یونیورسٹی (اسلام آباد)
 انسٹی ٹیوٹ آف اسپیس ٹیکنالوجی
 جامعہ نمل
 جامعۂ بحریہ
 رفاہ انٹرنیشنل یونیورسٹی
 سر سید کیس انسٹی ٹیوٹ آف ٹیکنالوجی
 جامعہ شہید ذوالفقار علی بھٹو برائے طب
 شہید ذوالفقار علی بھٹو انسٹی ٹیوٹ آف سائنس اینڈ ٹیکنالوجی
 فاؤنڈیشن یونیورسٹی اسلام آباد
 قائد اعظم یونیورسٹی
 قومی جامعہ برائے سائنس و ٹیکنالوجی
 نیشنل سکلز یونیورسٹی
 نیشنل ڈیفنس یونیورسٹی، پاکستان
 ورچوئل یونیورسٹی آف پاکستان
 وفاقی اردو یونیورسٹی برائے فنون،سائنس اور ٹیکنالوجی 
 پاکستان انسٹی ٹیوٹ آف انجینئرنگ اینڈ اپلائیڈ سائنسز
 نسٹ سکول آف الیکٹریکل انجینئرنگ اینڈ کمپیوٹر سائنس
 نیشنل یونیورسٹی آف ماڈرن لینگویجز
 نیشنل یونیورسٹی آف کمپیوٹر اینڈ ایمرجنگ سائنسز
 وفاقی طبی اور دندان سازی کالج
 کومسٹس انسٹی ٹیوٹ آف انفارمیشن ٹیکنالوجی
 شفا کالج آف میڈیسن، اسلام آباد
 یسری میڈیکل اینڈ ڈینٹل کالج، اسلام آباد
 فاؤنڈیشن یونیورسٹی میڈیکل کالج، اسلام آباد

بین الاقوامی اسلامی یونیورسٹی 

بین الاقوامی اسلامی یونیورسٹی، اسلام آباد 1980ء بمطابق 1400ھ میں قائم ہوئی۔ 1985ء بمطابق 1405ھ میں اسے قانونی طور پر بین الاقوامی حیثیت عطا کی گئی، جس کے بعد وہ پاکستانی آئین کے تحت انتظامی طور پر مستقل ادارے کی حیثیت سے کام کر رہی ہے۔ پاکستانی آئین کے تحت  پاکستان کے صدر مملکت بین الاقوامی اسلامی یونیورسٹی کے چانسلر ہیں۔   بین الاقوامی اسلامی یونیورسٹی کا بورڈ آف ٹرسٹیز عالم اسلام کی چوالیس معروف شخصیات پر مشتمل ہے۔ بین الاقوامی اسلامی یونیورسٹی اسلام آباد 9 فیکیلٹیز، 39 شعبہ جات اور 6 اکیڈمیوں پر مشتمل ہے اور 131 تعلیمی پروگراموں میں دنیا کے پچاس سے زائد ممالک سے آنے والے 30 ہزار کے قریب طلبہ و طالبات کو زیورِتعلیم سے آراستہ کر رہی ہے۔ اسلام آباد میں حکومتِ پاکستان کی طرف سے بین الاقوامی اسلامی یونیورسٹی کو ایک ہزار ایکڑ پر مشتمل وسیع رقبہ عطا کیا گیا ہے۔

علامہ اقبال اوپن یونیورسٹی 
علامہ اقبال اوپن یونیورسٹی اسلام آباد میں واقع  ہے جو فاصلاتی نظام تعلیم کی ایشیا کی بڑی جامعات میں شمار کی جاتی ہے۔  اس یونیورسٹی کو  1974ء میں پارلیمنٹ کے ایک قانون کے تحت پیپلز اوپن یونیورسٹی  کے طور پر قائم کیا گیا تھا۔  1977ء کواس یونیورسٹی کو علامہ اقبال کے اعزاز میں پیپلز اوپن یونیورسٹی سے  علامہ اقبال اوپن یونیورسٹی کا نام دے دیا گیا۔

وفاقی اردو یونیورسٹی برائے فنون،سائنس اور ٹیکنالوجی 
وفاقی اردو یونیورسٹی برائے فنون، سائنس اور ٹیکنالوجی،  سابق سربراہ ہائر ایجوکیشن کمیشن ڈاکٹر عطاءالرحمن کی ذاتی کوششوں سے سابقہ وفاقی اردو کالج برائے سائنس، گلشن اقبال اور سابقہ وفاقی اردو کالج برائے فنون و تجارت (مولوی عبدالحق کیمپس) کو ترقی دے کر وفاقی اردو یونیورسٹی برائے فنون،سائنس و ٹیکنالوجی کا قیام عمل میں لایا گیا۔ 13نومبر 2002ء کو صدر پاکستان پرویز مشرف نے وفاقی اردو یونیورسٹی کی باضابطہ بنیاد رکھی۔

ذرائع ابلاغ 
اسلام آباد سے بہت سے روزنامے اردو ،  انگریزی اور مقامی زبانوں میں  شائع ہوتے ہیں۔ایسوسی ایٹیڈ پریس آف پاکستان کا مرکزی دفتر اسلام آباد میں واقع ہے  اور ملک کے تمام اہم اخباروں کے صحافی اسلام آباد میں موجود رہتے ہیں۔

انٹرنیٹ
شہر میں انٹرنیٹ کے لیے براڈ بینڈ انٹرنیٹ اور ویڈیو کانفرینسنگ کی سہولت دستیاب ہیں۔ گھریلو صارفین اور کارپوریٹ صارفین کے لیے اچھی رفتار کا براڈبینڈ انٹرنیٹ کنکشن دستیاب ہوتا ہے۔ شہر میں بہت سے انٹرنیٹ کیفے بھی موجود ہیں۔

اردو اخبارات 
اسلام آباد سے اردو اخبارات جو شائع ہوتے ہیں۔

 روزنامہ آج 
 روزنامہ الاخبار 
 روزنامہ اوصاف
 روزنامہ القمر
 روزنامہ اساس
 روزنامہ ایکسپریس
 روزنامہ اسلام 
 روزنامہ جنگ 
 روزنامہ نوائے وقت 
 روزنامہ خبریں 
 روزنامہ پاکستان 
 روزنامہ اخبار حق

انگریزی اخبارات 
اسلام آباد سے انگریزی اخبارات جو شائع ہوتے ہیں۔

 پاکستان اوبزرور
 پاکستان ٹائمز
 دی نیشن
 دی نیوز
 دی سٹیٹس مین
 ڈیلی میل
 کشمیر لنک

کتب خانے

ریڈیو 
ریڈیو پاکستان کا مرکزی دفتر اسلام آباد میں واقع ہے۔ یہاں میڈیم ویوز پر نشریات کی جاتی ہیں۔ اس وقت  مندرجہ ذیل ریڈیو اسٹیشن چل رہے ہیں۔

 صوت القرآن
 ایف ایم  101اسلام آباد
 ایف ایم  87.6پلانٹ
 ایف ایم  94 اسپورٹص

ٹیلی ویژن/ فلم/ ڈراما 
پاکستان ٹیلی ویژن اسلام آباد سینٹر کی بنیاد  1967ء میں رکھی گئی۔ پاکستان ٹیلی ویژن کا مرکزی دفتر اسلام آباد میں واقع ہے۔

سینما گھر 
اسلام آباد میں درج ذیل سینما گھر ہیں۔

 سینٹورس سینی پلیکس
 سینی پیکس ورلڈ ٹریڈ سینٹر
 جاکارنڈا فیملی کلب (جے ایف سی) سینی پلیکس
 رائیحہ سینی گولڈ پلیکس
 دی ایرینا

ڈاکخانہ 

جنرل پوسٹ آفس (General Post Office / GPO) اسلام آباد کا مرکزی ڈاک خانہ ہے۔

سیاحت  

اسلام آباد میں بہت سے سیاحی مقامات ہیں جن میں دامن کوہ، مارگلہ چڑیا گھر، پاکستان یادگار، فیصل مسجد اور راول بند قابل ذکر ہیں۔  فیصل مسجد شہر کا ایک اہم ثقافتی نشان ہے اور جو روزانہ بہت سے سیاحوں کو راغب کرتی ہے۔ فیصل مسجد 1986ء میں تعمیر کی گئی تھی، اس کا نام سعودی عرب کے بادشاہ فیصل بن عبدالعزیز کے نام پر رکھا گیا تھا۔   اس مسجد میں 24,000 افراد نماز ادا کر سکتے ہیں۔ فیصل مسجد جسے ترکوں نے ڈیزائن کیا ہے اور سعودی عرب کی طرف سے مالی اعانت فراہم کی گئی ہے، مسجد کی دیواروں پر قرآنی آیات کی خطاطی شامل ہے۔ سیاحوں کے لیے تاریخی مقامات میں سے ایک پاکستان یادگار ہے جو 2007ء میں تعمیر کی گئی۔ یہ سیاحتی مقام پاکستان کی حب الوطنی اور خودمختاری کی نمائندگی کرتا ہے۔ ڈیزائن کو گنبد کی شکل دی گئی ہے جس میں پنکھڑیوں کی شکل کی دیواریں ہیں جو کہ پاکستان کے دیگر سیاحتی مقامات جیسے بادشاہی مسجد ، مینارِ پاکستان اور قلعہ لاہور کی تصویر کشی کرنے والے فنون سے کندہ ہیں۔

اسلام آباد میں پاکستان کے کچھ مشہور عجائب گھر ہیں جن میں لوک ورثہ عجائب گھر ، انسٹی ٹیوٹ آف فوک اینڈ ٹریڈیشنل ہیریٹیج شکر پڑياں پارک اور نیشنل آرٹ گیلری شامل ہیں۔ اسلام آباد میوزیم میں گندھارا دور کے بہت سے آثار اور نمونے موجود ہیں، جو بدھ مت اور گریکو-رومن طرزوں پر مشتمل ہیں۔ اسلام آباد اور پاکستان کی ثقافت کو لوک ورثہ عجائب گھر کے ساتھ شکرپڑیاں پارک میں انسٹی ٹیوٹ آف فوک اینڈ ٹریڈیشنل ہیریٹیج میں دیکھا جا سکتا ہے۔ اسلام آباد 10ویں صدی سے لے کر جدید دور تک کی تہذیب اور فن تعمیر پر قائم ہے۔ چونکہ اسلام آباد سطح مرتفع پوٹھوہار پر واقع ہے، اس لیے پتھر کے زمانے کی تہذیب کی باقیات میں اچیولین اور سوانیائی روایات شامل ہیں اور یہ سیاحتی مقامات ہیں۔ اسلام آباد میں تاریخی نشانات ہندو تہذیب کی عکاسی کرتی ہے جس کی باقیات 16 ویں صدی  سید پور گاؤں میں موجود ہے۔ سید پور میں مندر موجود ہے جہاں ہندو مغل کمانڈر پوجا کرتے تھے۔ 

مارگلہ ہلز نیشنل پارک اسلام آباد کے شمالی سیکٹر میں واقع ہے اور ہمالیہ کے قریب ہے۔ نیشنل پارک میں دلکش وادیوں اور قدرتی پہاڑیوں پر مشتمل ہے جس میں مختلف جنگلی حیات جیسے ہمالیائی گورل ، ہرن اور چیتے شامل ہیں۔ جنگلی حیات اور پودوں سے بھرے مارگلہ ہلز نیشنل پارک میں سیاحوں کے لیے رہائش اور کیمپنگ گراؤنڈ بھی شامل ہیں۔

لوک ورثہ عجائب گھر 

لوک ورثہ عجائب گھر،  تاریخی آرٹ اور ثقافت سے تعلق رکھتا ہے۔ یہ عجائب گھر 1974ء میں کھولا گیا اور 2002ء میں  یہ ایک خود مختار ادارہ بن گیا۔ عجائب گھر کئی  عمارتوں پر مشتمل ہے ۔ یہ شکر پڑیاں کی پہاڑیوں اسلام آباد میں واقع ہے۔

فیصل مسجد 

فیصل مسجد، اسلام آباد میں قائم ایک عظیم الشان مسجدہے جسے جنوبی ایشیا کی سب سے بڑی مسجد ہونے کا اعزاز حاصل ہے۔  یہ عظیم مسجد اپنے انوکھے طرز تعمیر کے باعث تمام مسلم دنیا میں معروف ہے۔ مسجد کا سنگ بنیاد شوال 1396ھ/ اکتوبر 1976ء کو رکھا گیا اور تکمیل 1987ء میں ہوئی۔ سعودی حکومت کی مدد سے دس لاکھ سعودی ریال (کم و بیش ایک کروڑ بیس لاکھ امریکی ڈالر) کی لاگت سے 1976 میں مسجد کی تعمیر کا آغاز کیا گیا۔ تعمیری اخراجات میں بڑا حصہ دینے پر مسجد اور کراچی کی اہم ترین شاہراہ 1975ء میں شاہ فیصل کی وفات کے بعد ان کے نام سے موسوم کردی گئی۔ تعمیراتی کام 1987ء میں مکمل ہوا اور احاطہ میں بین الاقوامی اسلامی یونیورسٹی بنائی گئی۔ سابق صدر پاکستان جنرل محمد ضیاء الحق کے مزار کی چھوٹی سی عمارت مسجد کے مرکزی دروازے کے قریب واقع ہے۔

پاکستان یادگار 

پاکستان یادگار  ایک قومی یادگار ہے جو ملک کے چاروں صوبوں اور تین علاقوں کی نمائندگی کرتی ہے۔ یادگارکھلے پھول کی شکل میں ایک تیزی سے ترقی پزیر ملک کے طور پر پاکستان کی پیش رفت کی نمائندگی کرتا ہے۔ یادگار کی چار اہم پنکھڑیاں چاروں صوبوں کی نمائندگی کرتی ہیں (بلوچستان، خیبر پختونخوا، پنجاب اور سندھ)، جبکہ تین چھوٹی پنکھڑیاں تین علاقوں کی نمائندگی کرتی ہیں (گلگت بلتستان، آزاد کشمیر اور قبائلی علاقہ جات )۔ فضا سے یادگار ایک ستارہ (وسط میں) اور ایک چاند (پنکھڑیوں کی دیواروں سے بنا) کی طرح دکھتا ہے، جو پاکستانی پرچم میں ستارہ و ہلال کی نمائندگی کرتا ہے۔

شاہ اللہ دتہ کی غاریں 

شاہ اللہ دتہ گاؤں ایک صدیوں پرانا گاؤں اور اسلام آباد کیپیٹل اتھارٹی کی یونین کونسل ہے۔ اس گاؤں کا نام ایک درویش کے نام پر رکھا گیا ہے جو مغل دور سے تعلق رکھتا تھا۔ یہ گاؤں 650 سال پہلے آباد ہوا تھا۔ یہاں قدیم غاریں موجود ہیں جو پچھلی تہذیبوں کی عکاسی کرتی ہیں۔ مارگلہ پہاڑیوں کے دامن میں 2500 سال پرانی بدھ غاریں ٹیکسلا کے مغرب میں، اسلام آباد کے مشرق میں اور خان پور کے وسطی علاقے میں واقع ہیں۔ شاہ اللہ دتہ غاروں کے قریب ایک چشمہ، ایک تالاب اور ایک باغ اب بھی موجود ہے۔ باغ میں برگد کے کچھ درخت ہیں جبکہ باقی تمام پھل دار درخت ختم ہو چکے ہیں۔ اسی چشمے کا پانی غاروں سے ملحقہ باغ کو سیراب کرنے کے لیے استعمال کیا جاتا تھا۔ مغلیہ دور میں جب ہندوستان عرب اور وسطی ایشیا سے نکلنے والے تصوف کا مرکز تھا، شاہ اللہ دتہ نامی ایک ولی نے اس باغ میں قیام کیا اور یہاں ان کی تدفین ہوئی۔ وہ جگہ جو پہلے سادھوؤں، راہبوں یا جوگیوں سے منسوب تھی آج  شاہ اللہ دتہ کے نام سے منسوب ہے۔ ان غاروں سے تھوڑے فاصلے پر کنتھیلا گاؤں میں ایک قدیم باولی بھی ہے جس کے بارے میں کہا جاتا ہے کہ اسے شیر شاہ سوری نے بنایا تھا۔

نیشنل آرٹ گیلری 

نیشنل آرٹ گیلری اسلام آباد, پاکستان میں ملک کی پہلی قومی آرٹ گیلری ہے۔ جسے مجلس شوریٰ (پاکستان کی پارلیمنٹ) اور ایوان صدر (ایوان صدر) کے سامنے ایک چھوٹی پہاڑی پر بنایا گیا ہے۔ اسے 26 اگست 2007ء بروز اتوار کو عوام کے لیے کھولا گیا۔ نیشنل آرٹ گیلری، پاکستان ایک بڑی تنظیم کا حصہ ہے جسے پاکستان نیشنل کونسل آف دی آرٹس کہا جاتا ہے۔

سید پور ویلج

سید پور ویلج، مارگلہ کے دامن میں واقع ہے۔ اس گاؤں میں یونانی، گندھارا اور مغل دور کے آثار ملتے ہیں۔
2006ء میں اس گاوں کو ماڈل ولیج میں تبدیل کردیا گیا۔ تمام تاریخی عمارتوں کی ازسرِنو آرائش کی گئی۔ یہاں پر مختلف ہوٹل اور آرٹ گیلریاں قائم کی گئیں ہیں۔

پاکستان میوزیم آف نیچرل ہسٹری 

پاکستان میوزیم آف نیچرل ہسٹری کا قیام 1976 ء میں پاکستان سائنس فاونڈیشن  اور  وزارت سائنس اینڈ ٹیکنالوجی کے زیر انتظام عمل میں لایا گیا، یہ 4 مختلف شعبہ جات پر مشتمل ہے،۔ جن میں نباتات، حیوانات، ارضیات اور عوامی خدمت شامل ہیں۔ پہلے تین شعبہ جات کا مقصد پاکستان میں موجود پودوں، جانوروں، معدنیات، چٹانوں اور فاسلز کے نمونے اکٹھے کرنا ان کی پہچان اور ان پر تحقیق کرنا ہے، جبکہ چوتھا شعبہ ترتیب و تشہیر سے متعلق ہے۔

ٹریل 3 

اسلام آباد کا سب سے مشہور اور قدیم ترین ہائیک ٹریک ٹریل 3 ہے۔ یہ سیکٹر F-6/3 میں مارگلہ روڈ سے شروع ہوتا ہے اور پیر سوہاوہ پر ختم ہوتا ہے۔ یہ ٹریک تقریباً 30 - 50 منٹ کا ٹریک ہوتا ہے۔ ویو پوائنٹ کے بعد یہ مزید 45-60 منٹ تک جاری رہتا ہے اور پیر سوہاوہ پہنچ جاتا ہے، جہاں کھانے کے دو ریستوراں مونال اور لا مونٹانا  ہیں۔ مجموعی طور پر، یہ تقریباً ایک گھنٹہ تیس منٹ کی پیدل سفر ہے۔

اہم سیاحتی مقامات 
اسلام آباد میں درج ذیل اہم سیاحتی مقامات ہیں۔

 پاکستان یادگار
 پاک-چین دوستی مرکز
 راول بند
 شکر پڑياں
 لوک ورثہ
 سلسلہ کوہ مارگلہ
 دامن کوہ
 پیر سہاوا
 اسلام آباد چڑیا گھر
 شادرہ
 سینٹورس مال
 قومی عجائب گھر برائے قدرتی تاریخ
 نیلا ساندھ
 جناح کنونشن سینٹر
 اسلام آباد سرینا ہوٹل

پارک 

 فاطمہ جناح پارک
 انقرہ پارک
 پلے لینڈ
 جاپان پارک
 دامن کوہ
 مارگلہ ہل نیشنل پارک
 ڈینو ویلی تھیم پارک
 لیک ویو پارک 
 روز اینڈ جیسمین گارڈن
 اسلام آباد چڑیا گھر

مساجد ومزارات/عبادت گاہیں 

 فیصل مسجد
 گولڑہ شریف
مہر علی شاہ کا مزار، اسلام آباد
 امام بری
 لال مسجد
 مسجد سلمان بن عبدالعزیز
 شری کرشنا مندر، اسلام آباد

قبرستان 

 H-8 قبرستان
 H-9 قبرستان
 H-11 قبرستان
 سی ڈی اے قبرستان، برما ٹاؤن
 ڈی ایچ اے فیز 2 قبرستان، جناح بلیوارڈ
 گولڑہ شریف قبرستان

حکومتی عمارتیں 

 عدالت عظمیٰ پاکستان
 مجلس شوریٰ پاکستان
 ایوان صدر – صدر پاکستان سرکاری رہائش گاہ
 نیشنل انسٹی ٹیوٹ آف ہیلتھ
 وزیراعظم ہاؤس (پاکستان)
 مجلس شوریٰ پاکستان
 ایوان صدر – صدر پاکستان سرکاری رہائش گاہ

شاپنگ مالز کی فہرست 

 سینٹورس مال
 گیگا مال، اسلام آباد
 صفا گولڈ مال
 ایمیزون مال
 اولمپس
 دی میگنس مال، گلبرگ
 دی سکتسھ بلیوارڈ
 نیکسس مال
 گلبرگ مال اینڈ سگنیچر لیونگ، گلبرگ
 اسکائی پارک ون، گلبرگ
 اوپل مال
 گلبرگ ایرینا، گلبرگ
 گلبرگ ہائٹس، گلبرگ
 پرزم ہائٹس، گلبرگ
 گیوورا انٹرنیشنل ہوٹل اینڈ مال
 ونسٹن مال
 دی گیٹ
 J7 آئیکن
 J7 ایمپوریم
 مال آف اسلام آباد
 شاپنگ مال (TSM)
 ایکواٹک مال

قابل ذکر رہائشی

مشاہیر 

 پھول شاہ کاظمی
 ضیا جالندھری
 زاہد ملک
 طاہر امین
 کنول نصیر
 سرفراز شاہد
 حاجی خیال زمان
 عابدہ تقی
 ارشاد راؤ

مشہور شخصیات

 ثریا شہاب
 شاہدہ لطیف
 سنتھیا رچی
 نظر لکھنوی

جڑواں شہر اور سفارت خانے
اس وقت اسلام آباد کے سفارتی انکلیو میں مختلف ممالک کے   سفارت خانے کام کر رہے ہیں۔

سفارتخانے / ہائی کمیشن

اسلام آباد کے جڑواں شہر 

یہ شہر اسلام آباد کے شراکت دار (Twin Cities) شہر ہیں۔ 

  ابوظہبی (شہر)، متحدہ عرب امار ات
  عمان (شہر)، اردن
  انقرہ، ترکیہ
  بیجنگ، چین
  جکارتا، انڈونیشیا1984, دوبارہ 2010
  میدرد، ہسپانیہ
  منسک، بیلاروس
  سؤل، جنوبی کوریا
  نور سلطان، قازقستان

اسلام آباد - راولپنڈی جڑواں شہر 
اسلام آباد اور راولپنڈی کو پاکستان کے جڑواں شہر کہا جاتا ہے۔ بلکہ بعض جگہوں پر آج بھی دونوں شہروں کے تھانوں کو مسئلہ ہوتا ہے کہ یہ حدود اسلام آباد کی ہے یا راولپنڈی کی۔ دو ہزار سال پہلے بھی گندھارا سندھ کی تہذیب کا ایک جیتا جاگتا مرکز تھا اور آج پھر تاریخ نے جو انگڑائی لی ہے اور اسلام آباد کو پاکستان کا مرکز بنا دیا ہے۔ یہی نہیں بلکہ یہاں دنیا کی دو بڑی تجارتی شاہراہوں کا ملاپ ہو رہا ہے۔ ایک چین کو مشرقِ وسطیٰ سے ملاتی ہے تو دوسری بھارت اور بنگلہ دیش سمیت جنوبی ایشیاء کو کابل اور ماسکو تک لے جاتی ہے۔ ان دونوں شاہراہوں پر ابھی بین الاقوامی تجارت شروع نہیں ہوئی لیکن جب بھی ہو گی راولپنڈی اور اسلام آباد پاکستان کا سب سے بڑا شہری علاقہ بن جائیں گے۔ یہاں دنیا بھر سے تاجر اور سیاح آئیں گے.

شہر نتائج

تصاویر

مزید دیکھیے 
اسلام آباد وفاقی دارالحکومت علاقہ
جغرافیہ اسلام آباد
کیپیٹل ڈیویلپمنٹ اتھارٹی (اسلام آباد)
اسلام آباد کے مقامات کی فہرست
بلدیہ عظمی اسلام آباد
اسلام آباد کی شخصیات کی فہرست
اسلام آباد کی یونین کونسلیں

حوالہ جات 

اسلام آباد
1960ء کی دہائی کی تاسیسات
1960ء کی دہائی میں آباد ہونے والے مقامات
اسلام آباد
اسلام آباد دارالحکومت علاقہ
ایشیائی دارالحکومت
پاکستان کے آباد مقامات
پاکستان کے دارالحکومت
پاکستان کے مدبر شہر
پاکستان کے میٹروپولیٹن علاقہ جات
پاکستان میں 1960ء کی دہائی کی تاسیسات
جنوبی ایشیا
دارالحکومت
منصوبہ بند دار الحکومت
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
Short description is different from Wikidata
خودکار پیمانے کے ساتھ متعدد تصاویر استعمال کرنے والے صفحات
اسلام آباد کے سیکٹر
حکومت اسلام آباد
پاکستانی وفاقی محکمے اور وکالات
حکومت اسلام آباد
پاکستانی کاروباری اداروں کی فہرستیں
اسلام آباد کی عمارات و ساخات
اسلام آباد میں کھیل
اسلام آباد دارالحکومت علاقہ کے گاؤں